ครม. ไฟเขียวเว้นค่าทางด่วน วันหยุดพิเศษเดือน พ.ย.-ธ.ค.63
ครม. ไฟเขียวเว้นค่าทางด่วน วันหยุดพิเศษเดือน พ.ย.-ธ.ค.63 ตามประกาศกระทรวงคมนาคม
ครม. ไฟเขียวเว้นค่าทางด่วน วันหยุดพิเศษเดือน พ.ย.-ธ.ค.63 ตามประกาศกระทรวงคมนาคม
17 พ.ย. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (17 พ.ย.63) รับทราบการยกเว้นค่าผ่านทางพิเศษตามประกาศกระทรวงคมนาคม ในกำหนดอัตราค่าผ่านทางพิเศษในวันหยุดราชการเป็นกรณีพิเศษ และเลื่อนวันหยุดชดเชยในช่วงเดือน พ.ย. และ ธ.ค.63 บนทางหลวงพิเศษบูรพาวิถี และทางพิเศษกาญจนาภิเษก (บางพลี-สุขสวัสดิ์) ตั้งแต่วันที่ 18 พ.ย.63 เวลา 00.01 น. ถึงวันที่ 23 พ.ย.63 เวลา 24.00 น. และตั้งแต่วันที่ 9 ธ.ค.63 เวลา 00.01 น. ถึงวันที่ 14 ธ.ค.63 เวลา 24.00 น. เพื่ออำนวยความสะดวกแก่ประชาชน
ทั้งนี้ จะทำให้การทางพิเศษแห่งประเทศไทย (กทพ.) ขาดรายได้ประมาณ 197.14 ล้านบาท แต่จะได้ผลประโยชน์ตอบแทนทางด้านเศรษฐกิจ ประเมินเป็นมูลค่าเงินจำนวน 228.72 ล้านบาท